Κανονισμός (ΕΚ) αριθ. 148/2004 της Επιτροπής

της 28ης Ιανουαρίου 2004

για τον καθορισμό του βαθμού στον οποίο μπορούν να γίνουν αποδεκτές οι αιτήσεις πιστοποιητικών εισαγωγής οι οποίες υποβλήθηκαν τον Ιανουάριο του 2004 για τις δασμολογικές ποσοστώσεις βοείου κρέατος που προβλέπονται από τον κανονισμό (ΕΚ) αριθ. 1279/98 για τη Δημοκρατία της Πολωνίας, τη Δημοκρατία της Ουγγαρίας, τη Δημοκρατία της Τσεχίας, τη Σλοβακία, τη Βουλγαρία και τη Ρουμανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1),

τον κανονισμό (ΕΚ) αριθ. 1279/98 της Επιτροπής, της 19ης Ιουνίου 1998, για τον καθορισμό των λεπτομερειών εφαρμογής για τις δασμολογικές ποσοστώσεις βοείου κρέατος που προβλέπονται από τις αποφάσεις 2003/286/ΕΚ, 2003/298/ΕΚ, 2003/299/ΕΚ, 2003/18/ΕΚ, 2003/263/ΕΚ και 2003/285/ΕΚ του Συμβουλίου για τη Βουλγαρία, τη Δημοκρατία της Τσεχίας, τη Σλοβακία, τη Ρουμανία, τη Δημοκρατία της Πολωνίας και τη Δημοκρατία της Ουγγαρίας(2), και ιδίως το άρθρο 4 παράγραφος 4,

τον κανονισμό (ΕΚ) αριθ. 2340/2003 της Επιτροπής, της 29ης Δεκεμβρίου 2003, περί παρεκκλίσεως, για το 2004, από τον κανονισμό (ΕΚ) αριθ. 1279/98 για τον καθορισμό των λεπτομερειών εφαρμογής των δασμολογικών ποσοστώσεων βοείου κρέατος που προβλέπονται στις αποφάσεις του Συμβουλίου 2003/286/ΕΚ, 2003/298/ΕΚ, 2003/299/ΕΚ, 2003/18/ΕΚ, 2003/263/ΕΚ και 2003/285/ΕΚ για τη Βουλγαρία, τη Δημοκρατία της Τσεχίας, τη Σλοβακία, τη Ρουμανία, την Πολωνία και την Ουγγαρία(3), και ιδίως το άρθρο 1 παράγραφος 2,

Εκτιμώντας τα ακόλουθα:

(1) Στο άρθρο 1 και στο άρθρο 2 του κανονισμού (ΕΚ) αριθ. 1279/98 καθορίζονται οι ποσότητες των προϊόντων του τομέα του βοείου κρέατος, καταγωγής Πολωνίας, Ουγγαρίας, Δημοκρατίας της Τσεχίας, Σλοβακίας, Ρουμανίας και Βουλγαρίας που μπορούν να εισαχθούν, υπό ειδικούς όρους, στο πλαίσιο της περιόδου από την 1η Ιανουαρίου έως τις 30 Ιουνίου 2004. Κατά παρέκκλιση από το άρθρο 2 πρώτο εδάφιο του κανονισμού (ΕΚ) αριθ. 1279/98, στο άρθρο 1 του κανονισμού (ΕΚ) αριθ. 2340/2003 της Επιτροπής, της 29ης Δεκεμβρίου 2003, περί παρεκκλίσεως, για το 2004, από τον κανονισμό (ΕΚ) αριθ. 1279/1998, οι εν λόγω ποσότητες κατανέμονται σε δύο περιόδους εκ των οποίων η πρώτη αρχίζει την 1η Ιανουαρίου και λήγει στις 30 Απριλίου 2004.

(2) Για τις ποσότητες προϊόντων του τομέα του βοείου κρέατος καταγωγής Ουγγαρίας, Δημοκρατίας της Τσεχίας, Σλοβακίας, Ρουμανίας και Βουλγαρίας για τις οποίες έχουν ζητηθεί πιστοποιητικά εισαγωγής, οι αιτήσεις μπορούν να ικανοποιηθούν πλήρως.

(3) Οι ποσότητες των προϊόντων του τομέα του βοείου κρέατος καταγωγής Πολωνίας υπερβαίνουν τις διαθέσιμες ποσότητες και πρέπει να μειωθούν, σύμφωνα με το άρθρο 4 παράγραφος 4 του κανονισμού (ΕΚ) αριθ. 1279/98, αναλόγως.

(4) Οι αιτήσεις πιστοποιητικών που υποβλήθηκαν στο πλαίσιο της περιόδου από την 1η Ιανουαρίου έως τις 30 Απριλίου 2004 για τα προϊόντα του τομέα του βοείου κρέατος καταγωγής Βουλγαρίας και Ρουμανίας αφορούν ποσότητες κατώτερες από εκείνες που είναι διαθέσιμες. Συνεπώς, κρίνεται σκόπιμο να καθοριστεί για κάθε σχετική ποσόστωση η διαθέσιμη ποσότητα για την περίοδο από την 1η Μαΐου έως τις 30 Ιουνίου 2004, λαμβάνοντας υπόψη τις εναπομένουσες διαθέσιμες ποσότητες στο πλαίσιο της διανυθείσας περιόδου, σύμφωνα με την παράγραφο 2 δεύτερο εδάφιο του άρθρου 1 του κανονισμού (ΕΚ) αριθ. 2340/2003,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κάθε αίτηση πιστοποιητικού εισαγωγής που υποβλήθηκε στο πλαίσιο της περιόδου από την 1η Ιανουαρίου έως τις 30 Απριλίου 2004 για τις ποσοστώσεις που αναφέρονται στον κανονισμό (ΕΚ) αριθ. 1279/98 ικανοποιείται μέχρι του ύψους των ακόλουθων ποσοτήτων:

α) 100 % των ποσοτήτων για τις οποίες υποβλήθηκε αίτηση των προϊόντων που υπάγονται στους κωδικούς ΣΟ 0201 και 0202 καταγωγής Σλοβακίας, Δημοκρατίας της Τσεχίας, Ρουμανίας, Βουλγαρίας και Ουγγαρίας·

β) 100 % των ποσοτήτων για τις οποίες υποβλήθηκε αίτηση των προϊόντων που υπάγονται στον κωδικό ΣΟ 1602 50, καταγωγής Ρουμανίας·

γ) 0,45080 % των ποσοτήτων για τις οποίες υποβλήθηκε αίτηση των προϊόντων που υπάγονται στους κωδικούς ΣΟ 0201 και 0202, καταγωγής Πολωνίας.

Άρθρο 2

Οι ποσότητες για τις οποίες μπορούν να υποβληθούν αιτήσεις πιστοποιητικών εισαγωγής στο πλαίσιο της περιόδου από την 1η Μαΐου έως τις 30 Ιουνίου 2004 για τις δασμολογικές ποσοστώσεις βοείου κρέατος που προβλέπονται στον κανονισμό (ΕΚ) αριθ. 1279/98 για τα προϊόντα καταγωγής Βουλγαρίας και Ρουμανίας είναι οι ακόλουθες:

- Για τη Βουλγαρία:

>ΘΕΣΗ ΠΙΝΑΚΑ>

- Για τη Ρουμανία:

>ΘΕΣΗ ΠΙΝΑΚΑ>

Άρθρο 3

Ο παρών κανονισμός αρχίζει να ισχύει στις 29 Ιανουαρίου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιανουαρίου 2004.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 160 της 26.6.1999, σ. 21· κανονισμός όπως τροποποιήθηκε τελευταία από τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1).

(2) ΕΕ L 176 της 20.6.1998, σ. 12· κανονισμός όπως τροποποιήθηκε τελευταία από τον κανονισμό (ΕΚ) αριθ. 1144/2003 (ΕΕ L 160 της 28.6.2003, σ. 44).

(3) ΕΕ L 346 της 31.12.2003, σ. 31.